Simone Signoret

Simone Signoret (født Simone Henriette Charlotte Kaminker  25. mars 1921 i Wiesbaden i Tyskland, død 30. september 1985 i Autheuil-Authouillet i Frankrike) var en fransk skuespiller og forfatter.

 Liv og virke 
 Bakgrunn 
Signoret var født av franske foreldre og vokste opp i Paris. Hun var nødt til å droppe skolegangen for å jobbe og hjelpe sin mor og sine to brødre under den tyske okkupasjonen av Frankrike under andre verdenskrig, ettersom hennes jødiske far flyttet til Storbritannia for å slutte seg til Charles de Gaulles frie franske styrker.

 Karriere 
Signoret arbeidet som maskinskriver mens hun jobbet ekstra som statist i en rekke filmer. Fra 1946 begynte hun å få mer fremtredende roller og hun spesialiserte seg først på roller som prostituerte. Hun utviklet seg etter hvert til en fremragende skuespiller i intellektuelle roller. Senere ble hun en kjent internasjonal filmstjerne.

Signoret vant en Oscar for beste kvinnelige hovedrolle for rollen som Alice Aisgill i filmen Plass på toppen (1959).

Signoret var gift med regissøren Yves Allégret fra 1944 til 1949 og med skuespilleren og sangeren Yves Montand fra 1951 til 1985. Mot slutten av sin karriere trosset hun tidens skjønnhetsidealer og viste tydelig sin alder og tiltagende vekt. Hennes skuespillerkunst var fortsatt av høy klasse. I sine siste år måtte hun nesten oppgi karrieren på grunn av kreft.

I 1976 ga hun ut selvbiografien Nostalgia Isn't What It Used to Be og hun har også utgitt en roman.

Signoret er gravlagt på Père Lachaise i Paris ved siden av sin andre ektemann, Yves Montand.

 Filmografi i utvalg 
Årnorsk titteloriginaltittelregissør1946HotellvertinnenMacadamJacques Viet1947FantômasFantômasJean Sacha1948Seks sabotørerAgainst the WindCharles Crichton1948Piken fra AntwerpenDédée d'AnversYves Allégret1950Syndere i AlpesolSwiss TourLeopold Lindtberg1950KjærlighetskarusellenLa rondeMax Ophüls1950HundyretManègesYves Allégret1951Hans to kvinnerOmbre et lumiereHenri Calef1951Denne mann er farligTime Running OutFrank Tuttle1952Blonde MarieCasque d'orJacques Becker1953Therese RaquinThérèse RaquinMarcel Carné1954Det onde spillLes diaboliquesHenri-Georges Clouzot1956Jungelen dreperLa mort en ce jardinLuis Buñuel1957Heksene i SalemLes sorcières de SalemRaymond Rouleau1958Plass på toppenRoom at the TopJack Clayton1960Stengte dørerAdua e le compagneAntonio Pietrangeli1962Likevel dømmes duTerm of TrialPeter Glenville1962Dagen og timenDemain est un autre jourRené Clément1965SovevognsmordetCompartiment tueursCosta-Gavras1965Narrenes skipShip of FoolsStanley Kramer1965Brenner Paris?Paris brûle-t-il?René Clément1966Telefon til avdødeThe Deadly AffairSidney Lumet1967Skrekkens spillGamesCurtis Harrington1968MåkenThe Sea GullSidney Lumet1969Skyggenes armé L'Armée des ombresJean-Pierre Melville1970TilståelsenL'aveuCosta-Gavras1971Skjulestedet ved broenLa veuve coudercPierre Granier-Deferre1971Når kjærligheten dørLe chatPierre Granier-Deferre1977Med livet foran segLa vie devant soiMoshe Mizrahi1979YnglingenL'adolescenteJeanne Moreau1981Bill. mrk. "Personlig"Chère inconnueMoshe Mizrahi

 Referanser 

 Eksterne lenker 


Kategori:Franske skuespillere
Kategori:Franske forfattere
Kategori:Oscar-vinnere (hovedrolle)
Kategori:BAFTA-vinnere
Kategori:Emmy-vinnere
Kategori:Personer fra Paris
Kategori:Personer fra Wiesbaden
Kategori:Fødsler i 1921
Kategori:Dødsfall i 1985